Olivier Debré

Olivier Debré (født 14. april 1920 i Paris, død 2. juni 1999 samme sted) var en fransk maler som representerte Pariserskolen (École de Paris) slik den ble kjent for norske malere som Jakob Weidemann, Inger Sitter og Knut Rumohr. 

Hans billedflater er gjerne monokrome, bortsett fra en kant der en kan ane stiliserte landskaper eller figurer. Han kalte disse «signes-paysages» og «signes-personnages».

Debré var mye i Norge og lot seg inspirere av landskapene der. Han ble kjent i indre Sogn for å la lerretene stå ute, uansett vær og vind.

 Referanser 

Kategori:Franske malere
Kategori:Personer fra Paris
Kategori:Fødsler i 1920
Kategori:Dødsfall i 1999